มันนี่ทูเดย์
ติวเข้มร้านแลกเงินภาคเหนือ
1 มิ.ย. 2558

ติวเข้มร้านแลกเงินภาคเหนือ
น.ส.ชนาพร พูนทรัพย์หิรัญ นายกสมาคมแลกเปลี่ยนเงินตราต่างประเทศ‏ เปิดเผยว่า สมาคมได้ร่วมกับธนาคารแห่งประเทศไทย จัดโครงการฝึกอบรมหลักสูตร “ธนบัตรปลอม กฎหมายฟอกเงิน และภาษีอากร” ในวันที่ 27 มิ.ย.ที่ ธปท. สำนักงานภาคเหนือ จ.เชียงใหม่ เพื่อให้ความรู้ผู้ประกอบธุรกิจรับแลกเปลี่ยนเงินให้มีการปฏิบัติงานที่ถูกต้องตามกฎระเบียบตามข้อกำหนดจากหน่วยงานราชการที่เกี่ยวข้อง 
ปัจจุบันกลุ่มบุคคลรับอนุญาตให้ประกอบธุรกิจแลกเปลี่ยนเงินตราต่างประเทศเติบโตเป็นอย่างมากในภาคเหนือ โดยเฉพาะอย่างยิ่งใน 3 จังหวัดภาคเหนือ คือ จ.เชียงใหม่ เชียงราย และตาก ซึ่งมีมากกว่า 100 ราย และเชื่อมั่นว่าจะเติบโตมากขึ้น หลังจากไทยเข้าสู่ประชาคมเศรษฐกิจอาเซียน (เออีซี )
บสย.ออกหนังสือ ‘เปิดโลกการค้ำประกันสินเชื่อ’ 
นายวัลลภ เตชะไพบูลย์ กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ได้เปิดตัวหนังสือ “เปิดโลกการค้ำประกันสินเชื่อ : หลากหลายรูปแบบการค้ำประกันสินเชื่อ SMEs ที่ประสบความสำเร็จทั่วโลก” ฉบับภาษาไทย ซึ่งจะเปิดมุมมองหลากมิติของการขับเคลื่อนเศรษฐกิจจากนานาประเทศกับการก้าวสู่การเป็นมหาอำนาจทางเศรษฐกิจ ผ่านกลไกการค้ำประกันสินเชื่อ โดยจะมอบหนังสือเล่มนี้ให้หน่วยงานที่เกี่ยวข้อง สามารถใช้เป็นคู่มือและเป็นแหล่งข้อมูลในการศึกษาโมเดลการค้ำประกัน